W Stãżëcë sã zacza całownô termòmòdernizacjô sédmë gminowëch bùdinków. Jinwesticjô to je dzél ùnijnégò projechtu realizowónégò wëcmanim przez gminë Stãżëca, Chòczewò, Chmielno, Sëlëczëno i Lëniô. Samòrządë na ten cél dostałë wicy jak 5 mëlionów złotëch z eùrodëtków. Na terenie gminë Stãżëca mdą wëremòńtowóné sztërë swietlëcë: w Gapòwie, Łosenicach, Żurominie i Stãżëcczi Hëce, a téż bùdink OSP w Szimbarkù, DPS w Stãżëcë i òbiektë Gminowi Kòmùnalny Pòdjimiznë. To ju slédné bùdinczi w gminie, jaczé më bë mielë òdnowic – gôdô wójt Tomôsz Brzoskòwsczi. Termòmòdernizacjô stãżëcczich òbiektów mô sã skùńczëc do séwnika tegò rokù